Parlement bespreek transformasie in universiteiteBlade Nzimande. Foto: Flickr/GovernmentZA Lede van die parlement sal Dinsdagmiddag transformasie in die land se hoëronderwysinstellings bespreek. “Studenteleiers van verskeie studentestrukture sal na verwagting die debat bywoon,” het die parlement in ŉ verklaring gesê. “Die minister van hoër onderwys sal die debat open.” Dié debat volg na twee weke van betogings deur studente wat onder andere gratis tersiêre opleiding eis. Studente het gesê pres. Jacob Zuma se toegewing, dat daar geen verhoging in studentegelde sal wees vir 2016 nie, is nie genoeg nie. Betogende studente het verlede week die parlement se hekke bestorm terwyl Nhlanhla Nene, minister van finansies, besig was met sy beleidsverklaring oor die mediumtermynbegroting.